„Kartą dienoje“ ar „kartą per dieną“? (2022-03-14)

  Laiko tarpas, per kurį kas nors kiek kartų vyksta, gali būti nusakomas tiek vietininku, tiek prielinksniniu junginiu (*vaistus turiu gerti* ***kartą dienoje*** arba ***kartą per dieną***; *ataskaita teikiama****kartą metuose*** arba ***kartą per metus****; pas močiutę važiuoju****du kartus savaitėje****arba****du kartus per savaitę****).*

  **Kanceliarinėje kalboje, kaip ir kituose dalykinio stiliaus tekstuose, pirmenybė teiktina prielinksniniam junginiui** (Kalbos patarimai. Kn. 2:  Sintaksė: 1. Linksnių vartojimas, Vilnius, 2003, p. 117).

  Plačiau žr. J. Šukys. Lietuvių kalbos linksniai ir prielinksniai: vartosena ir normos, Kaunas, 1998, p. 295.